Incident la Palatul Parlamentului. Un bărbat de 25 de ani a sărit gardul și a încercat să intre cu forța.
Bărbatul, originar din Galați, a sărit gardul ce împrejmuiește clădirea, însă a fost prins și imobilizat de jandarmi.
O persoană de sex masculin a escaladat gardul în curtea obiectivului, zona C1 (dinspre Piața Constituției), fiind observat de sistemul de monitorizare video, au transmis surse judiciare pentru aktual24.ro.
Întrebat de ce a recurs la acest gest, individul le-a spus oamenilor legii că tot ce și-a dorit a fost să viziteze Casa Poporului, Senatul, dar și Camera Deputaților.
Cu au găsit oamenii legii la percheziția corporală
Nu a explicat însă de ce nu a ales o cale normală de intrare, care presupune și un filtru de securitate.
S-a efectuat si control corporal preventiv, nefiind gasite bunuri de interes operativ, ci doar o brichetă și un mărțișor.
În final, jandarmii l-au amendat cu 500 de lei și l-au lăsat să plece.